CELEX: 62016TN0167
Language: sl
Date: 2016-04-19 00:00:00
Title: Zadeva T-167/16: Tožba, vložena 19. aprila 2016 – Poljska/Komisija

4.7.2016   
            
            
               SL
            
            
               Uradni list Evropske unije
            
            
               C 243/34
            
         Tožba, vložena 19. aprila 2016 – Poljska/Komisija
   (Zadeva T-167/16)
   (2016/C 243/37)
   Jezik postopka: poljščina
   
      Stranki
   
   
      Tožeča stranka: Republika Poljska (zastopnik: B. Majczyna, agent)
   
      Tožena stranka: Evropska komisija
   
      Predlog
   
   Tožeča stranka predlaga, naj se
   
               —
            
            
               Izvedbeni sklep Komisije (EU) 2016/180 z dne 9. februarja 2016 o spremembi Priloge k Izvedbenemu sklepu 2014/709/EU o nadzornih ukrepih za zdravje živali v zvezi z afriško prašičjo kugo v nekaterih državah članicah glede vnosov za Estonijo, Litvo in Poljsko (UL L 35, str. 12) razglasi za ničnega v delu, v katerem so z njim občina (Gmina) Czyże, preostali del občine (Gmina) Zabłudów ter občina (Gmina) Hajnówka z mestom Hajnówka vključeni v del II Priloge k Izvedbenemu sklepu 2014/709/EU;
            
         
               —
            
            
               Evropski komisiji naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka navaja tri tožbene razloge.
   
               1.
            
            
               Prvi tožbeni razlog: Kršitev načela sorazmernosti zaradi neupoštevanja zahteve po nujnosti izpodbijanih ukrepov za doseganje zastavljenih ciljev, neupoštevanja zahteve po primernosti izpodbijanih ukrepov za uresničitev zastavljenih ciljev in neupoštevanje zahteve po sorazmernosti izpodbijanih ukrepov.
            
         
               2.
            
            
               Drugi tožbeni razlog: Bistvena kršitev postopka iz Uredbe (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, str. 13) in Poslovnika Stalnega odbora za rastline, živali, hrano in krmo.
            
         
               3.
            
            
               Tretji tožbeni razlog: Kršitev obveznosti obrazložitve izpodbijanega sklepa.